การลงทุนในพันธบัตรรัฐบาลสหรัฐฯ ได้กลับขามาโดดเด่น สามารถสร้างผลตอบแทนที่ดี โดยมีเหตุผลอะไรบ้าง
การลงทุนในพันธบัตรรัฐบาลสหรัฐฯ ได้กลับขามาโดดเด่น สามารถสร้างผลตอบแทนที่ดี โดยมีเหตุผลดังนี้

- ล็อก Yield ได้สูงถึง 4% โดยไม่จำเป็นต้องเสี่ยงกับหุ้นทั้งหมด  
ตลาดตราสารหนี้เริ่มกลับมาให้ผลตอบแทนที่น่าสนใจ เห็นได้จากผลตอบแทนพันธบัตร (Bond yield) อายุ 2 ปี ของสหรัฐฯ ที่พุ่งขึ้นมาอยู่ที่ 4.3% สูงสุดตั้งแต่ปี 2550 ส่วนผลตอบแทนพันธบัตรอายุ 10 ปี สหรัฐฯ ก็พุ่งขึ้นมาแตะระดับ 4% ซึ่งเป็นการปรับขึ้นถึง 4 เท่า เมื่อเทียบกับปี 2564 ที่อัตราผลตอบแทนพันธบัตรอยู่ที่ระดับราว 1% เท่านั้น 2 จึงถือว่าเป็นจังหวะที่ดีอย่างมาก สำหรับการลงทุนในตราสารความเสี่ยงต่ำ ซึ่งสามารถให้ผลตอบแทนที่น่าสนใจอีกด้วย ยิลด์ตราสารหนี้ปรับตัวขึ้นมาเร็ว จึงไม่จำเป็นต้องไปเสี่ยงกับหุ้น เพราะพันธบัตรให้ผลตอบแทนที่มากพอ ด้วยเหตุผลนี้ธนาคารทิสโก้จึงแนะนำให้ลงทุนในกองตราสารหนี้เพื่อล็อกยิลด์ตรงนี้ไว้ก่อนได้

- กำไรจากราคาปรับขึ้น ช่วงเศรษฐกิจถดถอย–ลดดอกเบี้ย
ในระยะยาวซึ่งมีเศรษฐกิจถดถอยรออยู่ ดอกเบี้ยจะมีการปรับลดลง และจะส่งผลให้ราคาพันบัตรปรับตัวขึ้น ซึ่งเป็นจังหวะขายทำกำไรได้ โดยเมื่อพิจารณาจากผลการประชุมของธนาคารกลางสหรัฐฯ (Fed) เมื่อเดือนกันยายน 2565 ศูนย์วิเคราะห์เศรษฐกิจและกลยุทธ์ทิสโก้ (TISCO ESU) ชี้ให้เห็นว่า Bond yield สหรัฐฯ ที่ระดับ 4% ได้สะท้อนความเสี่ยงจากการขึ้นดอกเบี้ยของ Fed ไปมากแล้ว ดังนั้นหากเศรษฐกิจสหรัฐฯ เข้าสู่ภาวะถดถอยในปี 2566 ก็อาจทำให้ Fed ปรับลดอัตราดอกเบี้ยนโยบายเพื่อกระตุ้นเศรษฐกิจ ซึ่งจะส่งผลให้พันธบัตรระยะกลาง-ระยะยาวสหรัฐฯ ปรับตัวเพิ่มขึ้น เพื่อให้เศรษฐกิจไปต่อได้ในภาวะ Recession ก็น่าจะทำให้ Fed ต้องตัดสินใจปรับลดอัตราดอกเบี้ย และในจังหวะแบบนั้น ราคาตราสารหนี้จะปรับตัวขึ้น ซึ่งถ้านักลงทุนขาย ก็จะได้กำไรจากการขาย (Capital Gain) ดังนั้นการที่นักลงทุนเพิ่มสัดส่วนการลงทุนในพันธบัตรรัฐบาลสหรัฐฯ ก็จะช่วยทั้งเพิ่มโอกาสสร้างผลตอบแทน และลดความเสี่ยงของพอร์ตในช่วงที่เศรษฐกิจโลกถดถอยได้ด้วย
ความรู้ทางการเงิน,ตลาดการเงิน & ผลิตภัณฑ์และบริการทางการเงิน,ข่าวเศรษฐกิจและการเงิน